Die Beeswagter | coetzeeblog
Wanneer ons laatmiddag gaan stap, hoor ons hom, as hy uit volle bors, een of ander Guaranie of van die gewilde Spaanse liedjies, sing. ‘n Goeie stem, nie so goed, dat dit hom beroemd sal maak nie, maar ten minste, het dit die klank van iemand wat gelukkig is. Tevrede, met sy dag se werk, oppad na sy huis toe, op die skimmelperd. Nie ‘n Appaloosa nie en ook nie ‘n Pinto nie. ‘n Pinto, is daardie bont perde, met duidelike kolle.
Luis Alberto Godoy, is die bure se capataz of beeswagter, die cowboy. Elke dag, op sy pos. Hy kom van La Pastora. So ongeveer 90 km van ons af. Jy moet my eendag vertel, waar kom daardie naam vandaan en wie was die vroulike prediker? Ek sal onthou. Sy pa, is ‘n beesboer, maar die grond is te klein, om hulle altwee, te onderhou. Het as kind, altyd, met die beeste gewerk. Die afgelope twaalf jaar, is hy nou voltyds, as capataz, by beesboere werksaam en ja, hy sal graag sy eie grond, met sy eie beeste, wil besit.
Mooi perd, wat jy het. Wat is sy naam? Tordillita. Die vertaling sou beteken, die gryserige een. Jou hond? Hy is Oso. Beteken beer. Waar ek gaan, daar gaan hy. Hulle, die perd en my hond, is my personeel.
Goeie lasso, daardie. Ja, hy werk mooi. As die koeie kalf, gebruik ek hom gereeld. Die kalfies, kry maklik wurms om die naelstringe, dan moet ek hulle vang en behandel. Al my goed, is in hierdie rugsak. Ek moet ook, die beeste kraal toe vat en sorg, dat hulle in die drukgang kom, maar hierdie beeste is maklik.
Na ons geselsie, ry hy rustig verder. ‘n Oulike jong man en sy personeel.
6 thoughts on “Die Beeswagter”
April 18, 2019 om 10:38 vm
Baie dankie vir die vertel, vreeslik interessant.
Mei 23, 2019 om 6:36 nm
Dankie vir die lees en ook dankie vir die vertellings van die hoekhuis en Mia.
April 18, 2019 om 2:41 nm
Lekker gelees, Coetzee.
April 18, 2019 om 7:57 nm
Daardie laaste foto lyk so idillies!
April 19, 2019 om 9:50 vm
Dit klink en lyk so vreedsaam. Dankie vir die mooi storie, Danie.
April 19, 2019 om 11:19 nm
Dis te heerlik. Wys jou waar daar n wil is is daar n weg. Die outjie is n goeie voorbeeld van hoe dit kan wees. Dankie vir die deel. Dit het my sommer laat verlang om pkaas toe te gaan. Net nie te perd nie. Ek het perde vrees!